athenaeus-soph.deipnosophistae 6.56
πλείστους δ’ εἶχεν καὶ ὁ υἱὸς αὐτοῦ Διονύσιος τοὺς κολακεύοντας , οὓς καὶ προσηγόρευον οἱ πολλοὶ Διονυσοκόλακας . οὗτοι δὲ προσεποιοῦντο μήτε ὀξὺ ὁρᾶν παρὰ τὸ δεῖπνον , ἐπεὶ ὁ Διονύσιος οὐκ ἦν ὀξυώπης , ἔψαυόν τε τῶν παρακειμένων ὡς οὐχ ὁρῶντες , ἕως ὁ Διονύσιος αὐτῶν τὰς χεῖρας πρὸς τὰ λεκάνια προσῆγεν . ἀποπτύοντος δὲ τοῦ Διονυσίου πολλάκις παρεῖχον τὰ πρόσωπα καταπτύεσθαι καὶ ἀπολείχοντες τὸν σίαλον , ἔτι δὲ τὸν ἔμετον αὐτοῦ μέλιτος ἔλεγον εἶναι γλυκύτερον . Τίμαιος δ’ ἐν τῇ δευτέρᾳ καὶ εἰκοστῇ τῶν ἱστοριῶν Δημοκλέα φησὶ τὸν Διονυσίου τοῦ νεωτέρου κόλακα , ἔθους ὄντος κατὰ Σικελίαν θυσίας ποιεῖσθαι κατὰ τὰς οἰκίας ταῖς Νύμφαις καὶ περὶ τὰ ἀγάλματα παννυχίζειν μεθυσκομένους ὀρχεῖσθαί τε περὶ τὰς θεάς , ὁ Δημοκλῆς ἐάσας τὰς Νύμφας καὶ εἰπὼν οὐ δεῖν προσέχειν ἀψύχοις θεοῖς ἐλθὼν ὠρχεῖτο περὶ τὸν Διονύσιον . ἔπειτα πρεσβεύσας ποτὲ μεθ’ ἑτέρων , καὶ πάντων κομιζομένων ἐπὶ τριήρους κατηγορούμενος ὑπὸ τῶν ἄλλων ὅτι στασιάζοι κατὰ τὴν ἀποδημίαν καὶ βλάπτοι τοῦ Διονυσίου τὰς κοινὰς πράξεις καὶ σφόδρα τοῦ Διονυσίου ὀργισθέντος ἔφησεν τὴν διαφορὰν γενέσθαι αὑτῷ πρὸς τοὺς συμπρέσβεις ὅτι μετὰ τὸ δεῖπνον ἐκεῖνοι μὲν τῶν Φρυνίχου καὶ Στησιχόρου , ἔτι δὲ Πινδάρου παιάνων τῶν ναυτῶν τινας ἀνειληφότες ᾖδον , αὐτὸς δὲ μετὰ τῶν βουλομένων τοὺς ὑπὸ τοῦ ὁ Διονυσίου πεποιημένους διεπεραίνετο . καὶ τούτου σαφῆ τὸν ἔλεγχον παρέξειν ἐπηγγείλατο · τοὺς μὲν γὰρ αὑτοῦ κατηγόρους οὐδὲ τὸν ἀριθμὸν τῶν ᾀσμάτων κατέχειν , αὐτὸς δ’ ἕτοιμος εἶναι πάντας ἐφεξῆς ᾄδειν . λήξαντος δὲ τῆς ὀργῆς τοῦ Διονυσίου πάλιν ὁ Δημοκλῆς ἔφη · χαρίσαιο δ’ ἂν μοί τι , Διονύσιε , κελεύσας τινὶ τῶν ἐπισταμένων διδάξαι με τὸν πεποιημένον εἰς τὸν Ἀσκληπιὸν παιᾶνα · ἀκούω γάρ σε πεπραγματεῦσθαι περὶ τοῦτον . παρακεκλημένων δέ ποτε τῶν φίλων ὑπὸ τοῦ Διονυσίου ἐπὶ τὸ δεῖπνον εἰσιὼν ὁ Διονύσιος εἰς τὸν οἶκον γράμματα ἡμῖν , ἔφη , ἄνδρες φίλοι , ἐπέμφθη παρὰ τῶν ἡγεμόνων τῶν εἰς Νέαν πόλιν ἀποσταλέντων . καὶ ὁ Δημοκλῆς ὑπολαβὼν εὖ γε νὴ τοὺς θεούς , ἔφη , Διονύσιε . κἀκεῖνος προσβλέψας αὐτῷ τί δ’ οἶδας , ἔφη , σύ , πότερα κατὰ γνώμην ἐστὶν ἢ τοὐναντίον ἃ γεγράφασι ; καὶ ὁ Δημοκλῆς εὖ γε νὴ τοὺς θεοὺς ἐπιτετίμηκας , ἔφη , Διονύσιε . καὶ Σάτυρον δέ τινα ἀναγράφει ὁ Τίμαιος κόλακα ἀμφοτέρων τῶν Διονυσίων .
Lemmas: πολύς δέ ἔχω καί ὁ υἱός αὐτός Διονύσιος ὁ κολακεύω , ὅς καί προσαγορεύω ὁ πολύς Διονυσοκόλακες . οὗτος δέ προσποιέω μήτε ὀξύς ὁράω παρά ὁ δεῖπνον , ἐπεί ὁ Διονύσιος οὐ εἰμί ὀξυωπέω , ψαύω τε ὁ παράκειμαι ὡς οὐ ὁράω , ἕως ὁ Διονύσιος αὐτός ὁ χείρ πρός ὁ λεκάνιον προσάγω . ἀποπτύω δέ ὁ Διονύσιος πολλάκις παρέχω ὁ πρόσωπον καταπτύω καί ἀπολείχω ὁ σίαλον , ἔτι δέ ὁ ἔμετος αὐτός μέλι λέγω εἰμί γλυκύς . Τίμαιος δέ ἐν ὁ δεύτερος καί εἰκοστός ὁ ἱστορίη Δημοκλῆς φημί ὁ Διονύσιος ὁ νεώτερος κόλαξ , ἔθος εἰμί κατά Σικελία θυσία ποιέω κατά ὁ οἰκία ὁ Νύμφη καί περί ὁ ἄγαλμα παννυχίζω μεθύσκω ὀρχέομαι τε περί ὁ θεά , ὁ Δημοκλῆς ἐάω ὁ Νύμφη καί λέγω οὐ δέω προσέχω ἄψυχος θεός ἔρχομαι ὀρχέω περί ὁ Διονύσιος . ἔπειτα πρεσβεύω ποτέ μετά ἕτερος , καί πᾶς κομίζω ἐπί τριήρης κατηγορέω ὑπό ὁ ἄλλος ὅτι στασιάζω κατά ὁ ἀποδημία καί βλάπτω ὁ Διονύσιος ὁ κοινός πρᾶξις καί σφόδρα ὁ Διονύσιος ὀργίζω φημί ὁ διαφορά γίγνομαι ἑαυτοῦ πρός ὁ σύμπρεσβυς ὅτι μετά ὁ δεῖπνον ἐκεῖνος μέν ὁ Φρύνιχος καί Στησίχορος , ἔτι δέ Πίνδαρος παιάν ὁ ναύτης τις ἀναλαμβάνω ἀείδω , αὐτός δέ μετά ὁ βούλομαι ὁ ὑπό ὁ ὁ Διονύσιος ποιέω διαπεραίνω . καί οὗτος σαφής ὁ ἔλεγχος παρέχω ἐπαγγέλλω · ὁ μέν γάρ ἑαυτοῦ κατήγορος οὐδέ ὁ ἀριθμός ὁ ᾆσμα κατέχω , αὐτός δέ ἑτοῖμος εἰμί πᾶς ἐφεξῆς ἀείδω . λήγω δέ ὁ ὀργή ὁ Διονύσιος πάλιν ὁ Δημοκλῆς φημί · χαρίζω δέ ἄν ἐγώ τις , Διονύσιος , κελεύω τις ὁ ἐπίσταμαι διδάσκω ἐγώ ὁ ποιέω εἰς ὁ Ἀσκληπιός παιάν · ἀκούω γάρ σύ πραγματεύομαι περί οὗτος . παρακαλέω δέ ποτέ ὁ φίλος ὑπό ὁ Διονύσιος ἐπί ὁ δεῖπνον εἰσέρχομαι ὁ Διονύσιος εἰς ὁ οἶκος γράμμα ἐγώ , φημί , ἀνήρ φίλος , πέμπω παρά ὁ ἡγεμών ὁ εἰς Νέη πόλις ἀποστέλλω . καί ὁ Δημοκλῆς ὑπολαμβάνω εὖ γε νή ὁ θεός , φημί , Διονύσιος . ἐκεῖνος προσβλέπω αὐτός τίς δέ οἶδα , φημί , σύ , πότερος κατά γνώμη εἰμί ἤ ἐναντίος ὅς γράφω ; καί ὁ Δημοκλῆς εὖ γε νή ὁ θεός ἐπιτιμάω , φημί , Διονύσιος . καί Σάτυρος δέ τις ἀναγράφω ὁ Τίμαιος κόλαξ ἀμφότερος ὁ Διονύσιον .